O‘zbekistonda aholi eng zich joylashgan hududlar ma’lum qilindi. Davlat statistika qo‘mitasi tegishli xabar bilan chiqdi. Qo‘mita ma’lumotlariga ko‘ra, 2021 yilning 1 yanvar holatiga 1 kvadrat kilometr maydonga to‘g‘ri keladigan aholi soni eng zich joylashgan hududlar quyidagicha: Toshkent shahrida – 7 554,4 kishi   Andijon viloyatida – 741,4 kishi   Farg‘ona viloyatida – 565,1 kishini tashkil etgan. Bundan oldin, O‘zbekistonda 1 kvadrat kilometr yer maydoniga qancha aholi soni to‘g‘ri kelishi ma’lum qilingandi. Statqo‘m ma’lumotlariga ko‘ra, 2021 yilning 1 yanvar holatiga O‘zbekistonda 1 kvadrat kilometr yer maydoniga 77 nafar doimiy aholi soni to‘g‘ri kelgan. Qayd etilishicha, 1991 yilda O‘zbekistonda 1 kvadrat kilometr yer maydoniga 46,1 kishi to‘g‘ri kelgan.